অনলাইন ডেস্ক
টিভিতে ভিডিও দেখার অ্যাপ আনল ফেসবুক
ফেসবুকের ভিডিওগুলো টিভির মতো বড় স্ক্রিনে দেখার জন্য একটি অ্যাপ্লিকেশন উন্মুক্ত করল ফেসবুক কর্তৃপক্ষ। ফেসবুকের এই অ্যাপ্লিকেশন স্মার্ট টিভি সমর্থন করবে।অ্যাপল টিভি, স্যামসাং স্মার্ট টিভি ও আমাজনের ফায়ার টিভির জন্য এই অ্যাপটি তৈরি করার কথা জানিয়েছে ফেসবুক। গতকাল মঙ্গলবার এক ব্লগ পোস্টে ফেসবুক কর্তৃপক্ষ এ তথ্য জানিয়েছে।টিভির ওই অ্যাপ ব্যবহার করে ভিডিও দেখার পাশাপাশি ব্যবহারকারীরা নিউজ ফিড স্ক্রল করতেও পারবেন।ভিডিওতে স্ক্রল করতে থাকলে শব্দ স্বয়ংক্রিয় চালু ও বন্ধ হবে। এর আগে নিউজফিডের ভিডিওতে শব্দ শুনতে ভিডিও স্পর্শ করা লাগত।গত মাসে ওয়াল স্ট্রিট জার্নালের এক খবরে বলা হয়েছিল, টিভির সেট টপ-বক্সের জন্য অ্যাপ তৈরি করছে ফেসবুক। এতে লাইভ ভিডিও ও ভিডিও বিজ্ঞাপনে ফেসবুকের সুবিধা হবে। তথ্যসূত্র: রয়টার্স।আরও পড়ুন: টিভির রাজ্যে হানা দিতে আসছে ফেসবুক